Document ID: /roh_data/filtered/fineweb-2-filterrobots_roh.jsonl.gz/22715

La chanceliera tudestga Angela Merkel ha tratg ina bilantscha positiva suenter ils discurs da l’emprim di da l’inscunter da l’UE a Brüssel. L’atmosfera saja stada fitg constructiva.
La UE vul preschentar il venderdi il pachet da mesiras al primminister tirc Ahmet Davutoglu. Tenor Merkel na vegnian las tractativas betg ad esser simplas. Davart il cuntegn dal pachet da mesiras na datti naginas indicaziuns.
L'emna passada aveva la Tirchia proponì da prender enavos tut ils fugitivs ch'èn viagiads illegalmain en Grezia. L'UE da sia vart duai prender si per mintga Sirian transportà enavos en la Tirchia, a moda legala in auter fugitiv sirian ord la Tirchia.
RR Novitads 06:00